
A fordított inga dinamikájának vizsgálata a végeselem-módszerrel

A végeselem-módszer napjainkban széles körben alkalmazott eljárás differenciálegyenletek numerikus megoldására. Gyakran használatos fizikai és mérnöki területeken. Ezen kutatómunka célkitűzése a módszer matematikai hátterének alapos megismerése és példákon keresztül való bemutatása volt.
Ebben a dolgozatban a fordított inga problémájának véges elemes megoldásával foglalkozunk. A mozgást az
[image: ]
nemlineáris másodrendű differenciálegyenlettel modellezzük, ahol [image: ] a függőleges irány és az inga rúdja által bezárt szög, [image: ] a gravitációs gyorsulás, [image: ] az ingarúd hossza, [image: ] egy [image: ]-periodikus, szakaszonként konstans függvény.
A végeselem-módszer bemutatására a fordított inga egyenletének linearizáltját választjuk. Ekkor ugyanis lehetőségünk van összehasonlítani a numerikus megoldást az analitikussal, és a hibavizsgálatra. Tudjuk azt is, hogy a fordított inga felső egyensúlyi helyzete stabillá tehető a felfüggesztési pont elegendően nagy frekvenciájú rezgőmozgásával [1].
A lineáris eset egy érdekes alkalmazását, a Mathieu-egyenletet vizsgáljuk, amikor a lineáris tag együtthatója egy [image: ]-periodikus, nem szakaszonként konstans függvény:
[image: ] 
A kapott numerikus megoldást összehasonlítjuk a lineáris konstans együtthatós differenciálegyenlet véges elemes megoldásával.
Végül módszerünket átültetjük a nemlineáris esetre. A nemlinearitást közelítjük az egyre magasabb rendű Taylor-polinomjával, és az eredendő nemlineáris differenciálegyenlet numerikus megoldását vizsgáljuk végeselem-módszerrel. Mivel a nemlineáris esetben nem ismert az analitikus megoldás, csak olyan megfigyeléseket tudunk tenni, hogy mi történik a numerikus megoldással, ha növeljük a közelítő Taylor-polinom fokszámát. A fázissíkon ábrázoljuk a Poincaré-leképezést.
A dolgozat zárásaként áttekintjük az elért eredményeket az ide vonatkozó szakirodalom tükrében, valamint – továbblépésként – vázoljuk az alkalmazott közelítő eljárás javításának lehetőségét.
[1] L. Csizmadia, L. Hatvani, An extension of the Levi–Weckesser method to the stabilization of the inverted pendulum under gravity, Meccanica 49 (2014), 1091–1100.

